**Ջորջ Բոլդոկ** (ռուս.՝ George Baldock, մարտի 9, 1993(1993-03-09), Բաքինգհեմ, Բակինհեմփշիր, կոմսություն, Բաքինհեմշիր, Անգլիա, Միացյալ Թագավորություն), անգլիացի ֆուտբոլիստ, «Շեֆիլդ Յունայթեդի» աջ պաշտպան։

Ֆուտբոլային կարիերա
-------------------

«Միլթոն Քինս Դոնս» ակումբի սան է։ Նրա ավագ եղբայրը՝ Սեմ Բոլդոկը, նույնպես «ՄՔ Դոնսի» սան է։

«Դոնսի» հիմնական կազմում Ջորջը նորամուտը նշել է 2010 թվականի մայիսի 8-ին, «Բրայթոն ընդ Հոուվ Ալբիոնի» դեմ խաղում, որն ավարտվել է 0:0 հաշվով։ 2011 թվականի մայիսի 7-ին առաջին անգամ դաշտ է դուրս եկել «ՄՔ Դոնսի» մեկնարկային կազմում՝ մասնակցելով «Օլդհեմ Աթլետիկի» դեմ խաղին։

2011 թվականի հոկտեմբերի 30-ին տեղափոխվել է «Նորթհեմփթոն Թաուն» ակումբ` մեկ ամիս ժամկետով։ 2012 թվականի մարտին վարձավճարով տեղափոխվել է «Թամուորթ»։ 2012 թվականի մարտի 24-ին «Գեյթսհեդի» դեմ խաղում նշել է նորամուտն ակումբում։

2012 թվականի մայիսի 3-ին վարձավճարով տեղափոխվել է իսլանդական «Վեստմանաեյրայր» ակումբ։ Երեք օր անց նշել է նորամուտն Իսլանդիայի բարձրագույն դիվիզիոնում՝ մասնակցելով «Սելֆոսի» դեմ խաղին։ 2012 թվականի հունիսի 20-ին խփել է իսլանդական ակումբի կազմում իր առաջին գոլը «Գրինդավիկի» դեմ խաղում։ Հուլիսի 5-ին Բոլդոկը նորամուտը նշել է եվրագավաթներում՝ «Վեստմանաեյրայրի» մեկնարկային կազմում մասնակցելով իռլանդական «Սենտ Պատրիքս Աթլետիկի» դեմ Եվրոպայի լիգայի որակավորման առաջին փուլի հանդիպմանը։ Բոլդոկն իսլանդական ակումբում հանդես է եկել մինչև 2012 թվականի օգոստոսի վերջը։

2012 թվականի սեպտեմբերին Բոլդոկը դարձյալ վարձավճարով տեղափոխվել է «Թամուորթ»։ Թիմում հանդես է եկել մինչև տարեվերջ, որից հետո վերադարձել է «Միլթոն Քինս Դոնս»։

2014 թվականի օգոստոսի 26-ին Բոլդոկը մասնակցել է «Մանչեսթեր Յունայթեդի» դեմ Ֆուտբոլի լիգայի գավաթի խաղարկության հիշարժան խաղին, որում «դոնսը» 4:0 հաշվով սենսացիոն հաղթանակ է տարել Լուի վան Գալի թիմի նկատմամբ։

2015 թվականի փետրվարին Բոլդոկը վարձավճարով տեղափոխվել է «Օքսֆորդ Յունայթեդ»։ 2015 թվականի ամռանն ակումբը երկարաձգել է նրա վարձավճարի ժամկետը 2015/16 մրցաշրջանում։ Դարձել է «Օքսֆորդի» առանցքային խաղացողներից մեկը մրցաշրջանում և ընդգրկվել է Լիգայի 2-ի խորհրդանշական «Տարվա թիմի» կազմում։

2016 թվականի հունվարի 28-ին պաշտպանը վարձակալությունից հետ է կանչվել իր ակումբ։ 2015/16 մրցաշրջանի ավարտին Բոլդոկը դարձել է «ՄԿ Դոնսի» հիմնական աջ պաշտպանը և ստացել է մրցաշրջանի լավագույն երիտասարդ ֆուտբոլիստի մրցանակը։ 2016 թվականի հուլիսի 29-ին Ջորջը երկարաձգել է պայմանագիրն ակումբի հետ մինչև 2018 թվականը։ 2016 թվականի նոյեմբերի 26-ին Բոլդոկն իր 100-րդ խաղն է անցկացրել «Դոնսում» (դա «Քովենթրի Սիթիի» դեմ խաղն էր»)։

2017 թվականի հունիսի 13-ին Բոլդոկը տեղափոխվել է Անգլիայի ֆուտբոլային լիգայի առաջնությունում որակավորված «Շեֆիլդ Յունայթեդ» ակումբ` կնքելով երեք տարվա պայմանագիր։ 2017 թվականի սեպտեմբերի 12-ին թիմի կազմում նորամուտը նշել է Չեմպիոնշիփում` մասնակցելով «Բոլթոն Ուոնդերերսի» դեմ խաղին։ 2017 թվականի դեկտեմբերի 26-ին Ջորջը խփել է իր առաջին գոլը «Յունայթեդի» կազմում` «Սանդերլենդի» դեմ խաղում։

2018/19 մրցաշրջանում թիմին օգնել է Չեմպիոնշիփում զբաղեցնել երկրորդ տեղը՝ ապահովելով վերադարձը Պրեմիեր լիգա 12 տարվա բացակայությունից հետո։

Ձեռքբերումներ
-------------

Շեֆիլդ Յունայթեդ
* Երկրորդ տեղը Չեմպիոնշիպում` 2018/19

Անձնական ձեռքբերումներ
* Տարվա լավագույն խաղացող «Միլթոն Քինս Դոնս» ակադեմիայում` 2010/11
* Տարվա երիտասարդ խաղացող «Միլթոն Քինս Դոնս» ակադեմիայում` 2015/16
* «Տարվա թիմի» անդամ ՊՖԱ վարկածով` 2015/16

Ծանոթագրություններ
------------------

1. 1 2  FBref.com(բազմ․)
2. ↑  «MK Dons 0-0 Brighton» (անգլերեն). BBC Sport. 2010 թ․ մայիսի 1.
3. ↑  «Oldham 1-2 MK Dons [[BBC Sport]]» (անգլերեն). BBC Sport. 2011 թ․ մայիսի 7. `{{cite web}}`: URL–wikilink conflict (օգնություն)
4. ↑  Magnús Már Einarsson (2012 թ․ մայիսի 3). «George Baldock til ÍBV (Staðfest)» (իսլանդերեն). Fótbolti.net.
5. ↑  «Selfoss vs. ÍBV» (անգլերեն). Soccerway.com. 2012 թ․ մայիսի 6.
6. ↑  «Grindavík vs. ÍBV» (անգլերեն). Soccerway.com. 2012 թ․ հունիսի 20.
7. ↑  Chris Osborne (2014 թ․ օգոստոսի 26). «Milton Keynes Dons 4-0 Manchester United» (անգլերեն). BBC Sport.
8. ↑  «George Baldock agrees season-long Oxford loan from MK Dons» (անգլերեն). BBC Sport. 2015 թ․ հունիսի 30.
9. ↑  «Defender included in PFA Team of the Year» (անգլերեն). MKDons.com. 2016 թ․ ապրիլի 22.
10. ↑  «PFA awards: Leicester and Spurs dominate Premier League team» (անգլերեն). BBC Sport. 2015 թ․ ապրիլի 21.
11. ↑  «Baldock's coming back» (անգլերեն). MKDons.com. 2016 թ․ հունվարի 28.
12. ↑  «Martin named Player of the Year» (անգլերեն). MKDons.com. 2016 թ․ մայիսի 3.
13. ↑  «Baldock commits future to Club» (անգլերեն). MKDons.com. 2016 թ․ հուլիսի 29.
14. ↑  «Baldock joins elite club» (անգլերեն). MKDons.com. 2016 թ․ նոյեմբերի 30.
15. ↑  «George Baldock: Sheffield United sign MK Dons defender for undisclosed fee» (անգլերեն). BBC Sport. 2017 թ․ հունիսի 13.
16. ↑  «Bolton Wanderers 0-1 Sheffield United» (անգլերեն). BBC Sport. 2017 թ․ սեպտեմբերի 12.
17. ↑  «Sheffield United 3-0 Sunderland» (անգլերեն). BBC Sport. 2017 թ․ դեկտեմբերի 26.
18. ↑  «Sheffield United promoted to Premier League after Leeds draw» (անգլերեն). BBC Sport. 2019 թ․ ապրիլի 28.
19. ↑  *John Anderson* Football Yearbook 2019–2020. — London, 2019. — P. 320–231. — ISBN 978-1-4722-6111-3

Արտաքին հղումներ
----------------

* Ֆուտբոլիստի էջը «Շեֆիլդ Յունայթեդ» ակումբի կայքում (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջորջ Բոլդոկ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | BDFutbol · eu-football.info (խաղացող) · FootballDatabase.eu · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ |

 |